张飞
评价 > 后人评价

“值天下大乱，（劉）遐为坞主，每击贼，率壮士陷坚摧锋，冀方比之张飞、关羽。”（《晋书·劉遐傳》）
“（阎）负、（梁）殊曰：‘骁勇多权略，攻必取，战必胜，关、张之流，万人之敌者，则前将军新兴王飞，建切将军邓羌，立忠将军彭越，安远将军范俱难，建武将军徐盛。’”（《晋书·苻生载记》）
“李庠，字玄序，特第三弟也。少以烈气闻。赵廞深器之，与论兵法，无不称善，每谓所亲曰：‘李玄序盖亦一时之关、张也。’”（《晋书·李特载记》）
“傉檀曰：‘吾今新牧贵州，怀远安迩之略，为之若何？’（宗）敞曰：‘凉土虽弊，形胜之地，道由人弘，实在殿下。段懿、孟祎，武威之宿望；辛晁、彭敏，秦、陇之冠冕；斐敏、马辅，中州之令族；张昶，凉国之旧胤；赵昌、张穆、边宪、文齐、杨班、梁崧、赵昌，武同飞、羽。’”（《晋书·禿髮傉檀载记》）
李暠：“咏群豪之高轨，嘉关张之飘杰，誓报曹而归刘，何义勇之超出！据断桥而横矛，亦雄姿之壮发。”（《晋书·列传第五十七》）
“史臣曰：‘长孙肥结发内侍，雄烈知名，军锋所指，罔不奔散，关、张万人之敌，未足多也。’”（《魏书·长孙肥传》）
“当世推其骁果，皆以为关、张弗之过也。”（《魏书·杨大眼传》）
“贼以延伯众少，开营竞追，众过十倍，临水逼蹙。（萧）宝夤亲观之，惧有亏损。延伯不与其战，身自殿后，抽众东渡，转运如神，须臾济尽，徐乃自渡。贼徒夺气，相率还营。宝夤大悦，谓官属曰：‘崔公，古之关、张也。今年何患不制贼！’”（《魏书·崔延伯传》）
“薛彤、（高）进之并道济腹心，有勇力，时以比关羽、张飞。’”（《宋书·檀道济传》）
“朱异之徒，积受金贝，遂使咸称胡、赵，比昔关、张，诬掩天听，谓为真实。”（《粱书·列传第五十》）
“又有西域胡，妙于弓矢，弦无虚发，众军尤惮之。及将战，（吴）明彻谓摩诃曰：‘若殪此胡，则彼军夺气，君有关、张之名，可斩颜良矣。’摩诃曰：‘愿示其形状，当为公取之。’明彻乃召降人有识胡者，云胡著绛衣，桦皮装弓，两端骨弭。明彻遣人觇伺，知胡在阵，乃自酌酒以饮摩诃。摩诃饮讫，驰马冲齐军，胡挺身出阵前十馀步，彀弓未发，摩诃遥掷铣鋧，正中其额，应手而仆。”（《陈书·萧摩诃传》）
“武人略阳垣历生、襄阳蔡道贵，拳勇秀出，当时以比关羽、张飞。”（《南史·文惠太子传》）
“（从弟京杲）后从李光弼出井陉，督趫荡先驱，战嘉山尤力，（唐）肃宗异之，召见曰：‘黥、彭、关、张之流乎！’”（《新唐书·辛云京传》）
“金将时全、合连、孛术鲁答哥率细军及众军三道渡淮，涉以合连善战，乃命张惠当之。惠，金骁将，所谓‘赛张飞’者，既归宋，金人杀其妻，所部花帽军，有纪律，它军不及也。惠率诸军出战，自辰至酉，金人大败，答哥溺死，陷失太半，细军丧者几二千。”（《宋史·贾涉传》）
“齐孙膑晏婴、晋程婴公孙杵臼、燕乐毅、汉曹参陈平韩信周亚夫卫青霍去病霍光、蜀昭烈帝关羽张飞诸葛亮、唐房玄龄长孙无忌魏征李靖李绩尉迟恭浑瑊段秀实等，皆勋德高迈，为当时之冠。”（《宋史·志第五十八·礼八》）
“关羽则为仇国所禽，张飞则遭帐下所害。凡此名将，悉皆人雄。”（《宋史·列传第一百九十八·文苑一》）
“关张比疆治，将相俱和同。”（《梁父吟》）
“将作大匠、屯骑校尉朝那侯青，武邑人也。机巧有算略，骁勇善骑射，所在先登陷陈。慕容俊拟之张飞。”（《十六国春秋·前燕录》）
“楚、汉未分，绛、灌所以宣力；曹、刘竞逐，关、张所以立名。然则名立资草昧之初，力宣候经轮之会，攀附鳞翼，世有之矣。”（《隋书·列传第二十九》）
“公结发戎旅，妙善孙吴 。如云如鸟之形，因山背水之势，莫不深明权变，躬先士卒。双鞬并带，二戟兼提。滕灌之骁雄，关张之勇扞，复见於兹矣。”（《大周使持节少傅大将军大都督恒夏灵银长五州诸军事恒州刺史普安壮公墓志铭》）
“尔久从征伐甚有战功语其威名乃关张之比也。”（《冊府元龜·诫励》）
“衛尉卿兼檢校左金吾衛大將軍涼國公李延昌，克樹勛庸，遍該韜略，關張萬人之敵，勇不顧身；程李二將之名，忠於衛主。”（《冊府元龜·備御》）
“蜀之乃祖乃父，或士或人，而皆内禀忠贞，外资骁果，武负关张之气，文传扬马之风，迎大驾以涉岷峨，合诸军而定关辅忠气冠乎日月，勋业著乎山河，凡在幽遐，皆所传达。”（《冊府元龜·传檄》）
“关羽、张飞，爪牙悉标于西庑。威生户牖，武耀庭除。”（《蜀先主庙记》）
“乃若关云长、张益德，虽曰万人之敌，而程昱等辈奇之，然功业之著见者盖鲜矣。”（《十先生奥论注》）
“楚、汉未分，绛、灌所以宣力；曹、刘竞逐，关、张所以立名。然则名立资草昧之初，力宣候经轮之会，攀附鳞翼，世有之矣。”（《隋书·列传第二十九》）
“大周天授元年，拜公为镇军大将军，行左豹韬卫大将军。□坛受策，礼逾韩信；野战频胜，事逸张飞。”（《大周故镇军大将军高君墓志铭并序》）
張輔：“张飞关羽，皆人杰也。”（《名士优劣论》）
葛洪：“咸谓勇力绝伦者，则上将之器；洽闻治乱者，则三九之才也。然张飞关羽万人之敌 ，而皆丧元辱主，授首非所。”
石重貴評張彥澤：“猛若關張，氣吞荊聶，薦膺委寄，每著勤勞。鳴鏑離弦，既得吟猿之妙；青萍出匣，久彰斷兕之名。營陣之間，皆推果毅。”（《親征契丹命將制》）
常璩：“初，飞勇冠三军，与关羽俱称万人之敌。羽善待小人而骄士大夫，飞爱敬君子而不恤小人，是以皆败 。”（《华阳国志·刘先主志》）
崔鸿：“刘渊别将刘翼，骁勇过人，能一手举殿柱，跳过平阳门，时人拟之关张。”（《十六国春秋》）
庾信：“昔者受律赤符，韩信当千里，治兵白帝。张飞拟万人，皆比于今日，公之谓也。”（《周上柱国宿国公河州都督普屯威神道碑铭》）
王勃：“以先主之宽仁得众，张飞、关羽万人之敌，诸葛孔明管、乐之俦，左提右挈，以取天下，庶几有济矣。”（《三國論》）
李德裕：“忻州刺史兼御史中丞李丕，幼而倜傥，长负不羁，才耀奇而颖出，智释结而解，御侮是寄，益德冠於三军，骚动得人，剧孟雄於一敌。”（《授李丕汾州刺史制》）；“蜀先主与关羽、张飞同卧起，而稠人广坐，侍立终日。皆用此道，故能成功。夫御英杰，使猛将，与见道德之人，接方正之士不同也，不可以繁礼饰貌，以浮辞足言，宜洞开胸怀，令见肝肺。气慑其勇，恩结其心，虽踞洗召之，不为薄矣。禄山，夷狄之谲诈者也，非将门英豪，草莱奇杰，其战斗之气，击刺之才，去关、张远矣！”（《英杰论》）
殷尧藩：“威名垂万古，勇力冠当时。回首三分国，何人赋黍离。”（《张飞庙》）
徐夤：“虽倚关张敌万夫，岂胜恩信作良图。能均汉祚三分业， 不负荆州六尺孤。绿水有鱼贤已得，青桑如盖瑞先符。 君王幸是中山后，建国如何号蜀都。”（《蜀》）
杜甫：“孰與關張並，功臨耿鄧親。應天才不小，得士契無鄰。 ”（《謁先主廟》）
李亨：“自凶狂构祸，区宇未宁，蕴忠贞以立身，资义勇而成务。加其识度宏远，谋略冲深。张飞乃万人之敌，却縠是三军之帅。”（《命郭子儀充東京畿等道元帥詔》）
楊炯：“攻城野戰，張飛、關羽；奇策密謀，荀攸、賈詡。”（《瀘川都督王湛神道碑》）、“陶公相宅，郭璞占墳。麵丹鳳而背元龜，兆青烏而徵白馬。三百篇之後，卜筮何從？二千石之榮，子孫無替。長男仁叡、男中仁楷、少男仁護、仁昉等，或體窮三變，藩、陸不足以昇堂；或力敵萬夫、關、張不足以扶轂。”（《唐上騎都尉高君神道碑》）
唐僖宗：“前左武軍大將軍宋皓，負關張勇智，有韓白英雄，累著戰功，再居環衛。”（《討王郢詔》）
陳淵：“当时先主得关张，能使西川弱胜强。”（《默堂集·卷九》）
張士貴：“乃绛州义军都头目薛怀玉也。此人勇若关张，智同伊尹，堪当大用。”（《薛仁贵征辽事略》）
贯休：“龚遂刘宽同煦妪，张飞关羽太驱驰。”（《贺郑使君》）
岑参：“虏骑无数来，见君不敢当。汉将小卫霍，蜀将凌关张。”（《东归留题太常徐卿草堂》）
赵蕤：“（虞世南）曰：彼孔明者，命世之奇才，伊吕之俦匹，臣主同心，鱼水为譬，但以国小兵弱，斗绝一隅，支对二方，抗衡上国；若使与曹公易地而处，骋其长算，肆关、张之武，尽诸葛之文，则霸王之业成矣。”（《长短经》）
王鎔：“早绾父兵，夙知军志。张飞之敌，每说无前。魏万之名，咸言必大。”（《薦王師範表》）
张说：“思齐忠壮而异材，求之古人，张飞、许褚等也。”（《举陈光乘等表》）
崔致遠：“然必愿剑拂狼星，旗迎圣日，终继张飞之拒后，不惭聂叔之致师。”；“军名定难，雅称关张之声；县号宜君，克符尧舜之德。”（《贺杀黄巢贼徒状》）；“斯乃司徒相公镜於心而宽兮绰兮，枰於事而无偏无党，网罗隽彦，笼罩骁雄，於儒则沈谢呈才，於武则关张效力。”（《初投献太尉启》）；“所谓有非常之人，然后有非常之事，绛灌亦一时俊杰，关张非累世勋庸，镂姓名於金鼎玉锺，饰仪形於云台烟阁，永言尽美，孰敢争先？”（《徐州时溥司空·第二》）
桑叔文：“汉有汲黯，当朝为之正色。若非功高卫霍，名比关张，孰能有此荣贵。”（《唐故淮南节度讨击副使光禄大夫试殿中监兼泗州长史上柱国北平县开国伯田府君墓志铭》）
徐铉：“唐室崩离，诸侯角逐。吴武王奋桓文之举，我先君效关张之用。摧（生字“亠凶”，即脑字无月）略地，所向无前。功加于时，庆钟于后。”（《洪州丰城县李司空碑文》）
孔平仲：“狄青字汉臣。元昊叛，屡将兵出战，四年间大小二十五阵，八中流矢，人呼‘狄天使’，上观其仪表曰：‘朕之关张。’”（《孔氏谈苑》）
曹勋：“帝谓关张勇，气吞豺虎群。忠诚昭白日，始卒翊明君。灭沿台躔耀，哀荣凤口坟。传家有贤嗣，泪血入江云。”（《杨和王挽章五首》）
曾巩：“侯以智勇为将，号万人敌。当蜀之初，与魏将张郃相距于此，能破敌军，以安此土，可谓功施于人矣。其殁也，又能泽而赐之，则其食于阆人不得而废也，岂非宜哉？。”（《元丰类稿·阆州张侯庙记》）
岳飞：“一死何足道，要使后世书策知有岳飞之名，与关张辈功烈相仿佛耳。”（《金驼续编·卷二十八》）
陈子微：“厦倾木不支，鼎重足先折。关张不终身，仪秦亦无舌。”（《本堂集·卷二十九》）
刘知幾：“关张以傲诞为将，桑霍以满盈居职。”（《思慎赋》）
员兴宗：“吾乡所遣骑，乃探骑耳。岂人人关张乎！”（《九华集·卷二十四》）
綦崇礼：“以颇牧之才，关张之勇，尽护诸将，独殿一方，鏖兵苦战，则大敌为殲，据险守坚，则严师莫犯。”（《北海集·卷十一》）
李廌：“骈英雄则关张奋其武，登隽良则庞蒋善其职。”（《济南集·卷五》）
黄履翁：“古之烈士才略，则向宠、柳浑、蔡道贵、鲍昭。或晓畅军事，料敌万里；或勇比关张，或治绩显太原。”（《古今源流至论·别集卷四》）
汪藻：“决胜重围，飞、羽有万人之敌。”（《浮溪集·韩世忠除两镇节度使制》）
杨万里：“过威则离，张飞是也。过强则骄，李光弼是也。”（《诚齐易传》）
徐梦莘：“（张）仲宝字子贤，有膂力，时人谓之小张飞子。”（《三朝北盟会编·卷一百三十二》）
贾似道：“要知斗处关张勇，头小牙长体似金。”（《促织经·琵琶翅》）
陸游：“顏良文丑知何益，關羽張飛死可傷。等是人間號驍將，太山寧比一毫芒。”（《讀史》）
叶适：“（耿）豪虽凶粗不足取，而以关张比之，则又其细尔。”（《习学记言·卷三十五》）
樓鑰：“荆門多古跡，義勇之士服習教法，持利兵以賈勇。望高陽之長阪，其亦有慕張益徳之横矛拒敵者乎！”（《荆門軍義勇甲仗庫記》）
萧常：“羽飞万人之敌勇有余，而不知迹其行事。皆有国士之风，然羽刚而自矜，飞暴而少恩，此其所以败也。”（《续后汉书》）
刘克庄：“骨已朽黄泉下，传犹列青史中。猛朴时来宰相，关张运去英雄。”（《即事六言四首》）
陈元靓：“汉失其鹿，三分鼎峙。爰佐昭烈，实惟车骑。敌万人，兵行九地。睠是雄材，霸王之器。”（《事林广记后集》）
郝经：“羽、飞昭烈啑血起义，夙定君臣之分，期复汉室，百折兴王。阚如两虎啸风从龙，夹之以飞，雄猛震一世，号称万人敌。羽报效于操，致书而去，飞瞋目横矛，而与操决。矫轿义烈，上通于天，汉于是乎不亡。”（《续后汉书·卷十六》）
祖无择：“蜀之诸将，惟飞最雄。”（祖龙图·《据水断桥赋》）
冯梦龙：“释严颜，诲马超，都是细心作用，后世目飞为粗人，大枉。”（《智囊•上智部•见大卷•030张飞》）
清代趙翼的《廿二史劄記》卷七關張之勇的部份，詳細整理了古人以關羽、或關張用作皆為勇將代名詞的資料，並且認為「漢以後稱勇者必推關張」。
卢弼：“张飞屯固山，曹洪破吴兰，飞退走。是飞虽勇猛，亦时为强敌所败也。”（《三国志集解》）